b'\n_START_ARTICLE_\nStabingis\n_START_SECTION_\nIstorija\n_START_PARAGRAPH_\nNuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Kaimas minimas 1598 m. kaip Chreptavi\xc4\x8di\xc5\xb3 valda ir buvo vadinamas Osinka. Jame gyveno persik\xc4\x97l\xc4\x97liai i\xc5\xa1 rytini\xc5\xb3 DLK \xc5\xbeemi\xc5\xb3, daugiausiai rus\xc4\x97nai. 1627 m. Adomas Chreptavi\xc4\x8dius, pats b\xc5\xabdamas sta\xc4\x8diatikiu, fundavo naujos cerkv\xc4\x97s statyb\xc4\x85. Prie jos buvo nedidelis palivarkas, vadinamas Popov\xc5\xa1\xc4\x8dizna. Cerkv\xc4\x97 kai kuriais duomenimis dar stov\xc4\x97jo XIX a., bet dar 1780 m. Vilniaus vyskupas leido statyti kaime katalik\xc5\xb3 ba\xc5\xbeny\xc4\x8di\xc4\x85, kuri iki \xc5\xa1i\xc5\xb3 dien\xc5\xb3 nei\xc5\xa1liko. Chreptovi\xc4\x8di\xc5\xb3 iniciatyva Osink\xc5\xb3 kaimas pervadintas \xc4\xaf Stabing\xc4\xaf. (Stabingis jotvingi\xc5\xb3 kalba rei\xc5\xa1k\xc4\x97 akmuo, kartu gal rei\xc5\xa1k\xc4\x97 ir ka\xc5\xbekada buvusios vietov\xc4\x97s vard\xc4\x85).  1880-1902 m. i\xc5\xa1leistame Lenkijos Karalyst\xc4\x97s geografiniame \xc5\xbeodyne nurodoma, kad Berznyko vals\xc4\x8diui priklausan\xc4\x8diame kaime yra 24 namai, kuriuose gyvena 183 suaugusieji gyventojai.  Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Iki 1976 m. liepos 1 d. kaimas priklaus\xc4\x97 Suvalk\xc5\xb3 vaivadijos Berznyko vals\xc4\x8diui.  1975-1998 m. priklaus\xc4\x97 Suvalk\xc5\xb3 vaivadijai.\n_START_SECTION_\nPavadinimo kilm\xc4\x97\n_START_PARAGRAPH_\n\xc5\xa0ved\xc5\xb3 mokslininko, Suvalkijos vandenvard\xc5\xbei\xc5\xb3 ir vietovard\xc5\xbei\xc5\xb3 tyrin\xc4\x97tojo Knut Olof Falk manymu kaimo pavadinimas kil\xc4\x99s nuo jotvingi\xc5\xb3 kalbos \xc5\xbeod\xc5\xbeio stabis (akmuo), kaip ir \xc5\xa0\xc4\x8deberkos up\xc4\x97, \xc5\xa0\xc4\x8debros ir Stabien\xc5\xa1\xc4\x8diznos kaimai.'